recursal/SuperWikiNEXT-32B huggingface dataset:
**ப்ரியா கிருஷ்ணசாமி** இந்தியாவின் தமிழ்நாட்டை பூர்விகமாகக் கொண்ட, மும்பையில் வசித்து வரும் இந்திய திரைப்பட தொகுப்பாளராவார்.புனேவில் உள்ள இந்திய திரைப்பட மற்றும் தொலைக்காட்சி நிறுவனத்தில் (FTII) முன்னாள் மாணவரான இவர், பல்வேறு திரைப்படங்களில் திரைப்பட தொகுப்பாளராக நிபுணத்துவத்துடன் பணியாற்றி வருகிறார்.

திரைப்படத்திற்கான தேசிய விருதினை இரண்டு முறை பெற்றுள்ள இவர், தொகுப்பாளராக மட்டுமின்றி இந்திய திரைப்படத்துறையில், தயாரிப்பாளராகவும், எழுத்தாளராகவும், இயக்குநராகவும்    இந்தி மற்றும் தமிழ் திரைப்படத்துறையில் பணியாற்றிவருகிறார்.

2004 ஆம் ஆண்டில், ஆங்கிலத்தில் வெளியான, கேரளாவின் களரி கலையைப் பற்றிய ஆவணப்படமான, 'தி ஐ ஆஃப் தி ஃபிஷ் - தி கலரிஸ் ஆஃப் கேரளா' சிறந்த கலை / கலாச்சாரத் திரைப்படத்திற்கான தேசிய விருதை வென்றுள்ளது.

2009 ம் ஆண்டில் வெளியான NFDCயின் புகழ்பெற்ற திரைக்கதை எழுத்தாளர்களின் ஆய்வகத்தின் தயாரிப்பான கங்கூபாய் (2013) இந்தித் திரைப்படத்தின் மூலம் இவர் திரைப்பட இயக்குநராக அறிமுகமாயுள்ளார்.

2019 ஆம் ஆண்டில் வெளியான சிறந்த தமிழ் திரைப்படத்திற்கான தேசிய விருதை வென்ற பாரம் (2020) என்ற தமிழ் மொழி விறுவிறுப்பான திரைப்படத்தை இவரே திரைக்கதை எழுதி, தயாரித்து, இயக்கி தொகுத்து, வெளியிட்டுள்ளார்.

திரைப்படவியல்
-------------

| ஆண்டு | திரைப்படம் | என வரவு வைக்கப்பட்டது | மொழி | குறிப்புகள் |
| --- | --- | --- | --- | --- |
| இயக்குனர் | ஆசிரியர் |
| 1988 | *ஓம்-தார்-பி-தார்* | No | Yes | ஹிந்தி |  |
| 1989 | *பெர்சி* | No | Yes | குஜராத்தி | நடிகையும் கூட |
| 1990 | *காஃபிலா* | No | Yes | ஹிந்தி |  |
| 1998 | *பாம்பே பாய்ஸ்* | No | Yes | ஹிந்தி |  |
| 1999 | *போபால் எக்ஸ்பிரஸ்* | No | Yes | ஹிந்தி |  |
| 2013 | *கங்கூபாய்* | Yes | Yes | ஹிந்தி | எழுத்தாளரும் கூட |
| 2020 | *பாரம்* | Yes | Yes | தமிழ் | மேலும் தயாரிப்பாளர் மற்றும் எழுத்தாளர் |

மேற்கோள்கள்
-----------

1. ↑  "Director Priya Krishnaswamy: Baaram found me". *சினிமா எக்ஸ்பிரஸ்*.
2. ↑  "Sarita Joshi applauds audiences'open mind". *gulfnews.com*.
3. ↑  "I wanted Baaram to be dark and intense: Priya Krishnaswamy". 21 February 2020.
தந்தப் பல்
**தந்தப் பல்** (*Tusks*) என்பது நீண்ட, வளரும் முன் பல்லினைக் குறிக்கும். இது ஒன்றாகவோ இரண்டாகவோ பாலூட்டிகளில் இருக்கும். தந்தப் பல் தொடர்ந்து வளரும் விதமாக தன்மையைக் கொண்டுள்ளது.

யானையின் மேல் தாடையில் உள்ள இரண்டு முன்னம் பற்களும் வளர்ந்து யானைக்கோடுகள் ஆகின்றன. யானையின் தந்தப் பல் தொடர்ந்து வளர்ச்சியடைந்து கொண்டே இருக்கும். இவை பொதுவாக ஆண்டுக்கு ஏழு அங்குலம் (17 அல்லது 18 செமீ) வரை வளர்கின்றன. ஆப்பிரிக்க யானைகளில் களிறு (ஆண்), பிடி (பெண்) இரண்டுமே நன்கு வளர்ச்சியடைந்த தந்தப் பற்களைக் கொண்டுள்ளன. இவற்றின் தந்தப் பல் பத்து அடி (3 மீட்டர்) நீளம் வரை வளரக்கூடியது. 90 கிலோ வரை எடை கொண்டது. ஆசிய யானைகளில் களிறுகளுக்கு மட்டுமே நீளமான தந்தப் பற்கள் உள்ளன. பிடிகளுக்கு மிகச்சிறியதாகவோ அல்லது இல்லாமலே கூட இருக்கலாம். ஆசிய யானைத் தந்தப் பற்களின் நீளம் ஆப்பிரிக்க யானைகளை ஒத்திருந்தாலும் அவை சன்னமானவை.

யானையின் கோடுகள் மிகவும் மென்மையானது. அதனால் இவற்றைக் கீறி, செதுக்குவதற்கும் துருவுவதற்கும் வசதியாக இருப்பதால் சிற்பங்கள் செய்யப் பயன்படுத்தப்படுகின்றன. தந்தங்களுக்காக யானைகள் கொல்லப்படுவதால் தந்த விற்பனை தடை செய்யப் பட்டுள்ளது.

மேற்கோள்கள்
-----------

1. ↑  "Tusk". The Oxford English Dictionary. 2010.
2. ↑  Konjevic, D.; Kierdorf, U.; Manojlovic, L.; Severin, K.; Janicki, Z.; Slavica A.; Reindl B.; Pivac; I. (4 April 2006). "The spectrum of tusk pathology in wild boar (Sus scrofa L.) from Croatia". *Veterinarski Arhiv* **76 (suppl.)** (S91–S100).. பார்த்த நாள்: 9 January 2011.
ஆட்டுக்குட்டி : இரண்டாவது ஆட்டுக்குட்டியைப் பெற்றெடுக்கும் போது தாய் முதல் ஆட்டுக்குட்டியை நக்குகிறது
**பிறப்பு** என்பது சந்ததியைப் பெற்றெடுக்கும் அல்லது பிறப்பிக்கும் செயல் அல்லது செயல்முறையாகும்,  தொழில்நுட்ப சூழல்களில் **பிரசவம்** என்றும் குறிப்பிடப்படுகிறது. பாலூட்டிகளில், இந்த செயல்முறை ஹார்மோன்களால் தொடங்கப்படுகிறது, இது கருப்பையின் தசைச் சுவர்களை சுருங்கச் செய்கிறது, இது உணவளிக்கவும் சுவாசிக்கவும் தயாராக இருக்கும் போது கருவை வளர்ச்சி நிலையில் வெளியேற்றுகிறது.

சில இனங்களில் சந்ததிகள் முன்கூட்டியவை மற்றும் பிறந்த உடனேயே நடக்க இயலும். ஆனால் மற்றவற்றில் இது குழந்தை வளர்ப்பையே முற்றிலும் சார்ந்துள்ளது .

மார்சுபியல்களில், கரு ஒரு குறுகிய கர்ப்பத்திற்குப் பிறகு மிகவும் முதிர்ச்சியடையாத நிலையில் பிறந்து அதன் தாயின் கருப்பை பையில் மேலும் வளரும்.

பாலூட்டிகள் மட்டும் மகவை பிரசவிப்பதில்லை. சில ஊர்வன, நீர்-நில வாழ்விகள், மீன் மற்றும் முதுகெலும்பில்லாத உயிரினங்கள் அவற்றின் வளரும் குஞ்சுகளை உள்ளே சுமக்கின்றன. இவற்றில் சில கருமுட்டைகள் தாயின் உடலுக்குள் குஞ்சு பொரிக்கின்றன, மற்றவை விவிபாரஸ், பாலூட்டிகளைப் போலவே கரு அவளது உடலுக்குள் வளரும்.

மேற்கோள்கள்
-----------

1. ↑  "birth". OED Online. June 2013. Oxford University Press. Entry 19395 (accessed 30 August 2013).
**சீத்தல் சாத்தே** மகாராட்டிராவின் புனேவைச் சேர்ந்த ஒரு நாட்டுப்புற பாடகரும், கவிஞரும் மற்றும் தலித் உரிமை ஆர்வலரும் ஆவார். 2002 ஆம் ஆண்டின் குசராத்து கோத்ரா கலவரத்திற்குப் பிறகு வகுப்புவாத நல்லிணக்கத்தை பரப்புவதற்காக புனேவில் உருவாக்கப்பட்ட கபீர் கலா மஞ்ச் என்ற அரசியல்-கலாச்சார குழுவின் முன்னணி பாடகர்களில் ஒருவராக இருந்து சாதி, பெண்கள், தலித்துகள், சாமியார்கள் உள்ளிட்ட பல்வேறு பிரச்சினைகளைப் பற்றியும், அரசாங்கம், கார்ப்பரேட்டுகளின் பேராசை, நம் சமூகத்தின் பார்ப்பனிய சார்பு ஆகியவற்றைக் கடுமையாகச் சாடியும் பாடல்களைப் பாடி மக்கள் மத்தியில் பரப்புரை செய்துள்ளார்.

ஆவணப்படம்
---------

2007 ஆம் ஆண்டு ஆவணப்படத் தயாரிப்பாளர் ஆனந்த் பட்வர்தன், கபீர் கலா மஞ்ச் நிகழ்ச்சிகளை படமாக்கி, 1997 ஆம் ஆண்டில் மும்பையின் ரமாபாய் நகரில் நடந்த காவல் கொலைகளிலிருந்து உருவான சாதி பதட்டங்கள் மற்றும் வன்முறைகள் பற்றிய திரைப்படமான *ஜெய் பீம் காம்ரேட்* என்ற ஆவணப்படத்திற்கான காட்சிகளை சேகரிக்கும் போது சாத்தேவை விரிவாக பேட்டி கண்டு, *ஜெய் பீம் காம்ரேட்* என்பதை இறுதியாக வெளியிடப்பட்டார். 2011ஆம் ஆண்டில், பட்வர்தனின் கூற்றுப்படி, "சீத்தலைப் போன்றவர்கள் மீண்டும் பொதுவெளியில் வந்து தாங்கள் எந்தத் தவறும் செய்யவில்லை என்பதை நிரூபிக்க முடியும், சக்தியற்றவர்களுக்காகப் பேசுவதைத் தவிர வேறு எதுவும் இல்லை" என்றார். இந்தியாவைச் சுற்றியுள்ள கல்லூரிகள் மற்றும் பல்கலைக்கழகங்களில் திரையிடப்பட்ட இந்தப் படம், சாத்தேவின் இசையையும் செய்தியையும் மகாராட்டிராவுக்கு வெளியே பார்வையாளர்களுக்கு அறிமுகப்படுத்தியது.

வழக்கு
------

சாத்தே மீது சட்டவிரோத நடவடிக்கைகள் (தடுப்பு) சட்டத்தின் கீழ் மகாராஷ்டிரா பயங்கரவாத எதிர்ப்புப் படையால் மே 2011 இல் வழக்கு பதிவு செய்யப்பட்டது.அதிலிருந்து தேடப்பட்டு வந்த குற்றவாளியாக இருந்த சீத்தல் சாத்தே மற்றும் அவரது கணவர் சச்சின் மாலி இருவரும் ஏப்ரல் 2, 2013 அன்று மும்பையில் உள்ள விதான் பவனுக்கு வெளியே தலித் தலைவர் பிரகாஷ் அம்பேத்கர் மற்றும் பிறர் முன்னிலையில் "சத்தியாகிரகம்" நடத்தி சரணடைந்துள்ளனர்.கைது செய்யப்பட்ட நேரத்தில் எட்டு மாத கர்ப்பிணியாக இருந்த அவருக்கு, 29 ஜனவரி 2013 அன்று மும்பை உயர் நீதிமன்றத்தால் ஜாமீன் வழங்கப்பட்டுள்ளது.

நவ்யன்
------

புரட்சிகர பாடல்களால் புகழ்பெற்ற இந்த பாடல் கலைஞர் தம்பதியர் 2017 ஆம் ஆண்டில் கிட்டத்தட்ட 45 மாதங்கள் சிறையில் கழித்த பின்னர் "கருத்தியல் வேறுபாடுகள்" காரணமாக கபீர் கலா மஞ்ச் குழுவுடனான 15 ஆண்டுகால தொடர்பை முறித்துக் கொண்டுள்ளனர். இந்த தம்பதியினர் தற்போது நவ்யன் என்ற கலாச்சார குழுவை உருவாக்கி அதன்வழியே பல்வேறு இடங்களில் நிகழ்ச்சிகளை நடத்தி வருகிறார்.

தனிப்பட்ட வாழ்க்கை
------------------

கபீர் கலா மஞ்ச் குழுவில் இருக்கும்போதே, அவருடன் பணியாற்றிய சக கலைஞ்கரான சச்சின் மாலியை திருமணம் செய்துள்ளார். இத்தம்பதியினருக்கு அபாங் என்ற ஒரு மகன் இருக்கிறான். (17 ஆம் நூற்றாண்டின் துக்காராம் பிரபலப்படுத்திய அபாங் கவிதை வடிவத்தின் நினைவாக இப்பெயரிடப்பட்டுள்ளது). 

1. ↑  "A film with a difference". *The Hindu*. 28 January 2012. .
2. ↑  "தனது குரலால் பிரச்சாரம் செய்யும் இந்திய சமூக ஆர்வலர்". Retrieved 17 February 2024.
3. ↑  "மாவோயிஸ்ட் முன்னணி என்று குற்றம் சாட்டப்படும் கலாச்சாரக் குழுவான கபீர் கலா மஞ்ச் என்றால் என்ன?". Retrieved 17 February 2024.
4. ↑  "சாதிக்கும் வர்க்கத்திற்கும் இடையிலான போராட்டம் தொடர்கிறது". Retrieved 17 February 2024.
5. ↑  "இந்த நாட்டுப்புற பாடகர் அரசாங்கத்தின் மோசமான கனவு". Retrieved 17 February 2024.
**கேரளப் பல்கலைக்கழகம்** (*University of Kerala*) இந்தியாவின் கேரளா மாநிலத்தில் திருவனந்தபுரம் நகரில் அமைந்துள்ள ஒரு அரசுப் பல்கலைக்கழகம் ஆகும். இது 1937 ஆம் ஆண்டு உருவாக்கப்பட்டது.

இப்பல்கலைக்கழகத்தில் 16 பீடங்களும் (faculty), 41 துறைகளும் உள்ளன. இதன் கீழ் மொத்தம் 81 கல்லூரிகள் மாநிலமெங்கும் இணைக்கப்பட்டுள்ளன. இவற்றில் 41 கலை மற்றும் அறிவியல் கல்லூரிகள் ஆகும். இவற்றில் இரண்டு சட்டக் கல்லூரிகள், நான்கு பொறியியல் கல்லூரிகள், இரண்டு மருத்துவக் கல்லூரிகள், 13 ஆசிரியப் பயிற்சிக் கல்லூரிகள், ஆகியனவும் அடங்குகின்றன.

தமிழ்த்துறை
-----------

கேரளா பல்கலைக்கழகத்தின் தமிழ்த்துறை பாரம்பரியம் மிக்க துறையாகும். 1944 -ஆம் ஆண்டு தொடங்கப்பட்டது. தமிழ்நாட்டைச்சேர்ந்த டாக்டர். அழகப்பச் செட்டியார் என்பவர் தந்த நன்கொடை ரூ.ஒரு இலட்சம் உதவியால் இத்துறை நிறுவப்பட்டது. பின்னர் பேராசிரியர் வ. அய். சுப்பிரமணியம், பேரா. இராகவ அய்யங்கார், பேரா. வையாபுரிப் பிள்ளை, பேரா. ச. வே. சுப்பிரமணியன், பேரா. இளையபெருமாள், பேரா. சுப்பிரமணி, பேராசிரியை. குளோரியா சுந்தரமதி, பேரா. கி. நாச்சிமுத்து ஆகியோரால் உருவாக்கி வளர்க்கப்பட்டது.

வெளி இணைப்புகள்
---------------

* கேரளப் பல்கலைக்கழகம் பரணிடப்பட்டது 2010-06-11 at the வந்தவழி இயந்திரம்
* தமிழ்த்துறை பரணிடப்பட்டது 2011-09-01 at the வந்தவழி இயந்திரம்

மேற்கோள்கள்
-----------

1. ↑  "Vice Chancellor". *www.keralauniversity.ac.in*. Retrieved 1 March 2018.
2. ↑  University of Kerala: History
3. ↑  "Kerala University Act 1974" (PDF).
**கொசு உள்ளான்** (Little Stint) என்பது கரைப்பறவைகள் (shore birds or waders) வகையைச் சார்ந்த ஒரு சிறிய பறவை. இது ஆர்க்டிக் ஐரோப்பா மற்றும் ஆசியாவில் இனப்பெருக்கம் செய்கிறது. இது குளிர்காலத்தில் நீண்ட தொலைவு தெற்கே ஆப்பிரிக்கா மற்றும் தெற்காசியாவிற்கு வலசை போகிறது. இது எப்போதாவது வட அமெரிக்காவிற்கும் ஆத்திரேலியாவிற்கும் அலைந்து திரிந்து வருகிறது.

விளக்கம்
--------

இது அளவில் காடையைவிட அளவில் சிறியது. இது சிறிய, கூரான, கருமை நிற அலகு, நடுத்தரமான நீளங்கொண்ட கருங்கால்களையும் உடையது; வேகமாக இயங்கக்கூடியது. இனப்பெருக்கம் செய்யும் முதிர்ந்த பறவைகளின் நெஞ்சில் ஒரு ஆரஞ்சு சாயமும், வெள்ளை தொண்டையும், முதுகில் வலுவான வெள்ளை V அடையாளமும் இருக்கும். குளிர்காலத்தில் வலசை போகும் இவற்றின் உடலின் மேற்பகுதி சாம்பல் பழுப்பாகக் கறைகளும் புள்ளிகளும் கொண்டதாயும் அடிப்பாகம் தூய வெண்மையாகவும் இருக்கும்.

நடத்தை
------

இந்தப் பறவை மற்ற கடற்கரை சார்ந்த பறவைகளோடு சிறு கூட்டமாகவும், அபூர்வமாக நூறு வரையான பெருங் கூட்டமாகவும் சேர்ந்து திரியும். இரை தேடும்போது பிரிந்து செல்லும் இவை ஓய்வாக இருக்கும்போது மீண்டும் ஒன்று சேர்ந்துவிடும். எப்போதும் அங்கும் இங்கும் தாவித் தாவி ஓடி அலைந்தபடி இருக்கும். அச்சுறுத்தலுக்கு உள்ளானால் எல்லா பறவைகளும் சொல்லிவைத்தாற்போல அப்படி இப்படி என திரும்பி இறக்கையில் உள்ள வெள்ளைநிறம் பளிச்சிடப் பறந்து சென்று வெகு தொலைவில் தரை இறங்கும்.

இனப்பெருக்கம்
-------------

இந்த பறவை வெற்று நிலத்தில் ஒரு குழிவான இடத்தில் கூடும். அதில் 3-5 முட்டைகளை இடுகிறது. ஒரு ஆண் பறவை பல துணைகளைக் கொண்டிருக்கும். மேலும் ஆணும் பெண்ணும் தனித்தனியாக அடைகாக்கும். 

ஜெர்மனியின் வைஸ்பேடன் அருங்காட்சியகத்தில் உள்ள முட்டை சேகரிப்பு

உணவு
----

இவை நத்தைகள், நண்டுகள், கடற்கரையில் காணப்படும் புழு பூச்சிகள், தாவர விதைகள் போன்றவற்றை உணவாகக் கொள்ளும்.

காட்சியகம்
----------

* இந்தியாவின், மகாராட்டிரத்துக்கு, பெப்ரவரியில் வசை வந்துள்ள கொசு உள்ளான்.இந்தியாவின், மகாராட்டிரத்துக்கு, பெப்ரவரியில் வசை வந்துள்ள கொசு உள்ளான்.
* இந்தியாவின் ஆந்திரப் பிரதேசத்தில் பறக்கும் கலப்பு பறவைகள்இந்தியாவின் ஆந்திரப் பிரதேசத்தில் பறக்கும் கலப்பு பறவைகள்
* இந்தியா வின்,  குசராத்தின், கிஜாடியா பறவைகள் சரணாலயத்தில் கொசு உள்ளான்இந்தியா வின், குசராத்தின், கிஜாடியா பறவைகள் சரணாலயத்தில் கொசு உள்ளான்

மேற்கோள்கள்
-----------

1. 1 2 3   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 168-169.
**கொழும்பு இந்துக் கல்லூரி** (*Colombo Hindu College*) அல்லது **பம்பலப்பிட்டி இந்துக் கல்லூரி** இலங்கை தலைநகர் கொழும்பில், பம்பலப்பிட்டியில் உள்ள ஒரு தேசியத் தமிழ்ப் பாடசாலையாகும். மாணவர்கள் தமிழ் மற்றும் ஆங்கில (அண்மையில்) மொழியூடாகக் கற்கைகளை மேற்கொள்ளக் கூடிய வசதிகள் உண்டு. தனியாக ஒரு கணினி ஆய்வுகூடமும், நூலகம், விஞ்ஞான ஆய்வுகூடம் போன்ற வசதிகள் உண்டு. 2006ஆம் ஆண்டின் படி 4,500 மாணவர்களும் 120 ஆசிரியர்களும் இப்பாடசாலையில் பணியில் உள்ளனர்.

வரலாறு
------

கொழும்பு இந்துக் கல்லூரி, 1951 ஆம் ஆண்டு பெப்ரவரி 12 ஆம் திகதி "பிள்ளையார் பாடசாலை" என்ற பெயருடன் கொழும்பு இந்து வித்தியாவிருத்திச் சபையினால் தொடங்கப்பட்டது. நீதியரசர் செல்லப்பா நாகலிங்கம் தலைமையில் 24 அங்கத்தவர்களைக் கொண்டு இச்சபை ஆரம்பிக்கப்பட்டது. இக்கல்லூரி இப்போது இயங்கிவரும் காணி சம்மாங்கோடு மாணிக்க விநாயகர் கோயில், மற்றும் கதிரேசன் கோயில் தர்மகர்த்தாக்களால் வழங்கப்பட்டது.

இப்பாடசாலையின் முதல் அதிபராக இருந்தவர் கார்த்திகேசு பத்மநாபன். ஆரம்பப்பிரிவு அதிபராக ரி. சதாசிவம் பணியாற்றினார். உயர் வகுப்புகள் 1953 ஆம் ஆண்டு ஆரம்பிக்கப்பட்டன.

1953 ஆம் ஆண்டு அப்போதைய இலங்கைப் பிரதமர் சேர் ஜோன் கொத்தலாவல கொழும்பின் புறநகரான இரத்மலானையில் புதிய கட்டிடத்திற்கான அடிக்கல்லை நாட்டினார். இதனை அடுத்து ஐந்தாம் வகுப்புக்கு மேற்பட்ட வகுப்புகள் 1955 ஆம் ஆண்டு இரத்மலானைக்குக் கொண்டு செல்லப்பட்டன. இரத்மலானை பாடசாலை "கொழும்பு இந்துக் கல்லூரி' என்றும், தற்போதைய பம்பலப்பிட்டி இந்துக்கல்லூரி "இந்து கனிஷ்ட பாடசாலை' எனவும் பெயர் மாற்றங்கள் பெற்று இயங்கிவரத் தொடங்கின. 1966 ஆம் ஆண்டு முன்னாள் செனட்டர் ரி. நீதிராஜா முதலாவது மூன்று மாடிக் கட்டிடத்திற்கு அடிக்கல் நாட்டினார்.

1974, பெப்ரவரி 6 ஆம் திகதி மூன்றாவது மாடிக் கட்டிடத்திற்கான அடிக்கல்லை பெற்றோர் ஆசிரியர் சங்கத்தினர் நாட்டினார்கள். இதனை அடுத்து கல்விப் பொதுத்தராதர உயர்வகுப்பு 1976 இல் ஆரம்பிக்கப்பட்டது. இப்பாடசாலை 1976 சனவரி 1 ஆம் நாள் "கொழும்பு இந்துக் கல்லூரி' எனப் பெயர் மாற்றம் செய்யப்பட்டது.

கல்லூரி அதிபர்கள்
-----------------

* கார்த்திகேசு பத்மநாதன் (1951)
* என். சத்தியேந்திரா (1957)
* டி. சுப்பிரமணியம் (1959)
* எஸ். அம்பலவாணர் (1962)
* பி. நல்லையா (1967)
* ரி. சங்கரலிங்கம் (1971)
* டி. ஆர். ராஜலிங்கம் (1986)
* எஸ். ஸ்ரீராஜசிங்கம் (1990)
* பீ. எஸ். சர்மா (1991)
* தம்பிப்பிள்ளை முத்துக்குமாரசாமி (1996)
* ஐயம்பிள்ளை ராஜரத்தினம் (2011)

இக்கல்லூரியில் படித்து புகழ் பெற்றவர்கள்
----------------------------------------

6°53′1.09″N 79°51′42.73″E﻿ / ﻿6.8836361°N 79.8618694°E﻿ / 6.8836361; 79.8618694

வெளியிணைப்புக்கள்
-----------------

* கொழும்பு இந்துக் கல்லூரி (ஆங்கில மொழியில்)
* பம்பலப்பிட்டி இந்துக் கல்லூரி வைர விழாவை முன்னிட்டு உதைபந்தாட்ட தொடர்
[*தொடர்பிழந்த இணைப்பு*], தினகரன், சனவரி 4, 2011
**கொழும்பு கலங்கரை விளக்கம்** அல்லது **கொழும்பு வெளிச்சவீடு** எனப்படுவது, இலங்கைத் தலைநகர் கொழும்பில் துறைமுகத்துக்கு அண்மையில் உள்ள கலங்கரை விளக்கம் ஆகும். இலங்கைத் துறைமுக அதிகாரசபையினால் இயக்கிப் பேணப்பட்டுவரும் இது கொழும்புத் துறைமுகத்திற்குத் தெற்கேயுள்ள கல்பொக்க முனையில், மரைன் டிரைவ் சாலையோரம் கடலைப் பார்த்தபடி அமைந்துள்ளது. கொழும்புத் துறைமுக விரிவாக்கத் திட்டங்களின்போது கட்டப்பட்ட புதிய கட்டிடங்கள் பழைய கலங்கரை விளக்கத்தின் ஒளியை மறைத்ததனால், அது கைவிடப்பட்டது. அதற்குப் பதிலாக 1952ல் இப்புதிய கலங்கரை விளக்கம் கட்டப்பட்டது. இது இலங்கையின் முதலாவது பிரதமரான கௌரவ டி. எஸ். சேனநாயக்காவினால் திறந்துவைக்கப்பட்டது.

29 மீட்டர் (95 அடி) உயரம் கொண்ட இந்தக் கலங்கரை விளக்கம் 12 மீட்டர் (39 அடி) உயரமான மேடையொன்றின் மீது அமைக்கப்பட்டுள்ளது. இம்மேடையின் மேல் நான்கு மூலைகளிலும் நான்கு சிங்கச் சிற்பங்கள் உள்ளன. இதன்மீது ஏறி பரந்த கடற்காட்சியைப் பார்க்க முடியும் என்பதால் பொது மக்களும், கொழும்புக்குச் சுற்றுலா வருபவர்களும் இவ்விடத்துக்கு வருவர். இலங்கையில் உள்நாட்டுப் போர் தீவிரமடைந்த காலத்தில், துறைமுகம், கடற்படைத் தலைமையகம் போன்ற உயர் பாதுகாப்புப் பகுதிகளுக்கு அண்மையில் இருந்ததால், இப்பகுதிக்கு மக்கள் வருவது கட்டுப்படுத்தப்பட்டது.

மேற்கோள்கள்
-----------

1. ↑  Rowlett, Russ. "Lighthouses of Sri Lanka". *The Lighthouse Directory*. வட கரொலைனா பல்கலைக்கழகம் (சாப்பல் ஹில்). Retrieved 2016-04-01. `{{cite web}}`: Invalid `|ref=harv` (help)
2. ↑  Gun salutes by the Sri Lanka Navy
3. ↑  "Naval gun battery booms on Independence Day to honour the nation". *navy.lk*. Sri Lanka Navy. Retrieved 9 February 2021.
**பீபி ஜமால் காதுன்** ( பாரசீக மொழி: بيبی جمال خاتون‎ </link> ), **பீபி ஜீவ்** (இ. மே 2, 1647) என்றும் அழைக்கப்படுகிறார் சிந்துவின் செஹ்வானில் வாழ்ந்த ஒரு சூஃபி பெண் துறவி ஆவார்.

சுயசரிதை
--------

பீபி ஜமால் காதுனின் வாழ்க்கைக்கான ஒரே ஆதாரம் இளவரசர் தாரா ஷிகோவின் காதிரி வாழ்க்கை வரலாறுகளின் புத்தகம் ஆகும். *சகினாத் அல்-அவ்லியா*, என்பது அதன் இரண்டாவது தொகுதி ஆகும். இது பீபி ஜமாலைப் பற்றியது. 

பீபி ஜமால் காதுனின் தாயார் பிபி ஃபாத்திமா என்று அழைக்கப்பட்டார், அவர் முக்கிய சூஃபி காதி காடனின் மகள் (இ. 1551). பீபி பாத்திமாவின் கணவர் அவர்களின் திருமணமாகி சிறிது காலத்தில் இறந்துவிட்டார், மேலும் பீபி பாத்திமா தனது குழந்தைகளை சிந்துவில் உள்ள தனது தந்தையின் வீட்டில் வளர்த்தார். பீபி பாத்திமாவின் குழந்தைகள் அனைவரும் சூஃபித்துவத்தில் ஆர்வம் காட்டினர். இவர்களில் முதன்மையானவர் மியான் மிர் (கி.பி. 1635), அவர் பீபி ஜமால் காதுன் உட்பட அவரது உடன்பிறப்புகளுக்கு ஆன்மீக போதகராக ஆனார். பீபி தனது ஆன்மீக நோக்கங்களில் குறிப்பாக வெற்றி பெற்றதாகத் தெரிகிறது. தாரா ஷிகோ அவளை தனது காலத்தின் ராபியா என்று பாராட்டினார், மேலும் அவர் செய்த பல அற்புதங்களை விவரித்தார், அதே நேரத்தில் அவரது சகோதரர் மியான் மிர் தனது சீடர்களுக்கு அறிவுறுத்தும் போது அவரது ஆன்மீக பயிற்சிகளை ஒரு எடுத்துக்காட்டு என்று குறிப்பிட்டார். 

பீபி ஜமால் காதுன் திருமணம் செய்து கொண்டார், ஆனால் குழந்தை இல்லை. திருமணமான ஆறு ஆண்டுகளுக்குப் பிறகு, அவர் தனது கணவரைப் பிரிந்து, சந்நியாசம், பிரார்த்தனை மற்றும் தியானத்தில் தன்னை அர்ப்பணிப்பதற்காக தனது அறையில் தன்னைத்தானே ஒதுக்கிக்கொண்டார். திருமணமாகி பத்து ஆண்டுகளுக்குப் பிறகு, கணவரின் மரணம் மூலம் அவரது திருமணம் முடிந்தது.

மேற்கோள்கள்
-----------

1. 1 2  Carl W. Ernst (2010). "Bībī Jamāl Khātūn". in Fleet, Kate (in en). *Encyclopaedia of Islam* (3rd ). Leiden: Brill. doi:10.1163/1573-3912\_ei3\_COM\_23436. பன்னாட்டுத் தரப்புத்தக எண்:9789004183902.
**ஆண்டி வைன்** ( *Andy Vine* ) வான்கூவரைச் சேர்ந்த வெல்ஷ் இனத்தைச் சேர்ந்த கனடாவின் நாட்டுப்புற இசைக்கலைஞர் ஆவார்.

இசைப் பணி
---------

ஆண்டியின் இசை பாணி "கடல் நாட்டுப்புறம் என்றும், பழைய கால ராக் மற்றும் செல்டிக்" என்றும் விவரிக்கப்படுகிறது.  இவர் "மேக்கிங் வேவ்ஸ்" என்ற தனது முதல் இசைத் தொகுப்பை 2005 இல் வெளியிட்டார். இந்தத் தொகுப்பின் ஒரு பாடல் ("*வுமன் ஆஃப் லாப்ரடோர்*") கனடாவின் லாப்ரடோரில் எழுத்தாளாரான எலிசபெத் கவுடியால் ஈர்க்கப்பட்டு கனடாவின் பாடல் புத்தகத்தில் சேர்க்கப்பட்டுள்ளது.   2007 இல் ஆண்டி "எக்ஸ்க்யூஸ் மீ யுவர் பிளானட் இஸ் பர்னிங்" என்ற பாடலை எழுதினார். ஆண்டி வைன் இப்போது ஓய்வு பெற்று, கனடாவின் கோர்டெஸ் தீவில் வசிக்கிறார். அங்கு இவர் உள்ளூர் நிகழ்வுகளில் பங்கேற்கிறார். இவரது பல பதிவுகளை *சவுண்ட்கிளௌட்* என்ற ஜெர்மன் இசை நிறுவனத்தில் கேட்கலாம்.

குடும்பம்
---------

ஆண்டிக்கு இரண்டு மகன்கள் மற்றும் ஒரு மகள் உள்ளனர். ஆண்டி விவாகரத்து பெற்றவர்.

மேற்கோள்கள்
-----------

வெளி இணைப்புகள்
---------------

1. ↑  Harvey, Tim (2007-03-29). "Family of Troubadours Coming to Galiano". Archived from the original on 2011-10-01.
2. ↑  Vine, Andy. "Woman of Labrador". Archived from the original on March 3, 2016.
3. ↑  Mullan, Martin (September 2007). "A passion for performing – Local folk musician Andy Vine". *The KCC Neighbour*: 14.. பார்த்த நாள்: 2009-04-30.
4. ↑  "House Carpenter". *Soundcloud.com*. Andy Vine. பார்க்கப்பட்ட நாள் November 21, 2022.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Stemonoporus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**செடேமோனோபோரசு அஃபினிசு** (தாவர வகைப்பாட்டியல்:*Stemonoporus affinis*) என்பது திப்டெரோகார்பசியே (Dipterocarpaceae) தாவரக்குடும்பத்தில் இருக்கும், இருபத்தாறு இனங்களில், ஒரு இனம் ஆகும். இதன் வாழிடமாக, ஈரமான வெப்பமண்டல நிலங்கள் உள்ளன. 
இது இலங்கை நாட்டின் அகணிய உயிரி ஆகும். இதனைக் கண்டறிந்த தாவரவியலாளர் தவைட்சு(Thwaites) ஆவார்.

மேற்கோள்கள்
-----------

விக்கிமீடியா பொதுவகத்தில்,  
 ***Stemonoporus affinis***   
என்பதில் ஊடகங்கள் உள்ளன. 


1. ↑  Ashton, P. (1998). "*Stemonoporus affinis*". *IUCN Red List of Threatened Species* **1998**: e.T30828A9581222. doi:10.2305/IUCN.UK.1998.RLTS.T30828A9581222.en.. பார்த்த நாள்: 17 November 2021.
2. ↑

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q3019214
* விக்கியினங்கள்: Stemonoporus affinis
* GBIF: 4096347
* iNaturalist: 182162
* IPNI: 321490-1
* IUCN: 30828
* என்.சி.பி.ஐ: 1034775
* POWO: urn:lsid:ipni.org:names:321490-1

 |
**பெரோஸ்பூர் மாவட்டம்** (Firozpur district) வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் பெரோஸ்பூர் ஆகும். இம்மாவட்டத்தின் பாகிஸ்தான் எல்லைப்புறத்தில் அமைந்த உசைனிவாலா கிராமத்தில் இந்திய சுதந்திர போராட்ட வீரர்களான பகத்சிங், சுக்தேவ் தாப்பர் மற்றும் சிவரம் ராச்குரு ஆகியோரின் நினைவாக நிறுவப்பட்ட உசைனிவாலா தேசிய தியாகிகள் நினைவிடம் உள்ளது.

மக்கள் தொகையியல்
----------------

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 2,026,831 ஆக உள்ளது.  
கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 16.08% ஆக உயர்ந்துள்ளது. மக்கள் தொகையில் ஆண்களும் மற்றும் பெண்களும் உள்ளனர். பாலின விகிதம் ஆயிரம் ஆண்களுக்கு 893 பெண்கள் வீதம் உள்ளனர். 5305 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 380 மக்கள் வாழ்கின்றனர். இம்மாவட்டத்தின் சராசரி படிப்பறிவு 69.80% ஆக உள்ளது. 

### மொழிகள்

பஞ்சாப் மாநிலத்தின் ஆட்சி மொழியான பஞ்சாபி மொழியுடன், இந்தி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.

### சமயம்

இம்மாவட்டத்தில் சீக்கியர்கள் 53.76%; இந்துக்கள் 44.67%; கிறித்தவர்கள் 0.95%; இசுலாமியர்கள் 0.28% ஆக உள்ளனர். பிற சமயத்தினர் குறைவாக உள்ளனர்.

மாவட்ட நிர்வாகம்
----------------

இம்மாவட்டம் பெரோஸ்பூர், சிரா, குரு ஹர் சகாய் என மூன்று வருவாய் வட்டங்களையும்; பெரோஸ்பூர், கால் கர்டு, குரு ஹர் சகாய், மாக்கு, மம்தோத், சிரா என ஆறு ஊராட்சி ஒன்றியங்களையும்; பெரோஷ்பூர், தல்வண்டி பாய், மாக்கு, குரு ஹர் சகாய், சிரா, மம்தோத், பெரோஷ்பூர் பாசறை நகரம், மல்லன்வாலா, மூட்கி, கால் கர்டு என பத்து நகராட்சிகளையும் கொண்டுள்ளது.

அரசியல்
-------

இம்மாவட்டம் பெரோஸ்பூர், பெரோஸ்பூர் (கிராமப்புறம்), குரு ஹர் சகாய் மற்றும் சிரா என நான்கு சட்டமன்றத் தொகுதிகளைக் கொண்டுள்ளது.

மேற்கோள்கள்
-----------

1. ↑  The National Martyrs Memorial, Hussainiwala Border
2. ↑  Population - Firozpur Online
3. ↑  "District Census 2011". Census2011.co.in. 2011.. பார்த்த நாள்: 2011-09-30.

வெளி இணைப்புகள்
---------------

* பொரோஷ்பூர் மாவட்ட இணையதளம்

| * பா
* உ
* தொ
பெரோஸ்பூர் மாவட்டம்-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
| *பாகிஸ்தான்* | தரண் தரண் மாவட்டம் | கபூர்தலா மாவட்டம்  ஜலந்தர் மாவட்டம் |
|  |  |  |
|  | **பெரோஸ்பூர் மாவட்டம்** | மொகா மாவட்டம் |
|  |  |  |
|  | ஃபாசில்கா மாவட்டம் | பரித்கோட் மாவட்டம் |

 |
சட்லஜ் ஆற்றின் கரையில் புல் மேய்க்கும் கால்நடைகள்
சட்லஜ் ஆற்றின் கரையில் குருத்துவாரா
**ரூப்நகர் மாவட்டம்** (Rupnagar district) வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் **ரூப்நகர்** ஆகும்.

சத்லஜ் ஆறு இம்மாவட்டத்தின் நங்கல், ரூப்நகர் மற்றும் அனந்தப்பூர் சாகிப் வருவாய் வட்டங்கள் வழியாக பாய்கிறது.

மாவட்ட எல்லைகள்
---------------

ரூப்நகர் மாவட்டத்தின் வடக்கில் இமாசலப் பிரதேசத்தின் உன்னாவ் மாவட்டம், மற்றும் வட கிழக்கில் பிலாஸ்பூர் மாவட்டம், கிழக்கில் சோலான் மாவட்டம், தென்கிழக்கில் மொகாலி மாவட்டம், தென்மேற்கில் பதேகர் சாகிப் மாவட்டம், மேற்கில் லூதியானா மாவட்டம் வடமேற்கில் ஹோசியார்பூர் மாவட்டம் மற்றும் சாகித் பகத்சிங் நகர் மாவட்டம் எல்லைகளாக உள்ளது.

மாவட்ட நிர்வாகம்
----------------

ரூப்நகர் மாவட்டம் ரூப்நகர், அனந்தப்பூர் சாகிப், சம்கௌர் சாகிப், நங்கல் என நான்கு வருவாய் வட்டங்களையும்; ரூப்நகர், சம்கௌர் சாகிப், அனந்தப்பூர் சாகிப், மொரிந்தா, கிராத்பூர் சாகிப், நங்கல் என ஆறு நகராட்சி மன்றங்களையும்; 617 கிராமங்களையும் கொண்டது.

மக்கள் தொகையியல்
----------------

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 683,349 ஆக உள்ளது. 
கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 8.67%. ஆக உயர்ந்துள்ளது. பாலின விகிதம் ஆயிரம் ஆண்களுக்கு 913 பெண்கள் வீதம் உள்ளனர். 1440 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 488 மக்கள் வாழ்கின்றனர். இம்மாவட்டத்தின் சராசரி படிப்பறிவு 83.3% ஆக உள்ளது.

### மொழிகள்

பஞ்சாப் மாநிலத்தின் ஆட்சி மொழியான பஞ்சாபி மொழியுடன், இந்தி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.

மேற்கோள்கள்
-----------

1. ↑  "காப்பகப்படுத்தப்பட்ட நகல்" இம் மூலத்தில் இருந்து 2016-03-22 அன்று. பரணிடப்பட்டது.. .
2. ↑  "District Census 2011". Census2011.co.in. 2011.. பார்த்த நாள்: 2011-09-30.

வெளி இணைப்புகள்
---------------

* Govt. Website on Rupnagar பரணிடப்பட்டது 2014-05-16 at the வந்தவழி இயந்திரம்
* Rupnagar BSNL telephone directory search
* Archaeological Museum in Rupnagar (Archaeological Survey of India)

| * பா
* உ
* தொ
ரூப்நகர் மாவட்டம்-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
| ஹோசியார்பூர் மாவட்டம்  சாகித் பகத்சிங் நகர் மாவட்டம் | உன்னாவ் மாவட்டம், இமாசலப் பிரதேசம் | பிலாஸ்பூர் மாவட்டம் |
|  |  |  |
| லூதியானா மாவட்டம் | **ரூப்நகர் மாவட்டம்** | சோலான் மாவட்டம், இமாசலப் பிரதேசம் |
|  |  |  |
| பதேகர் சாகிப் மாவட்டம் |  | மொகாலி மாவட்டம் |

 |
**பழகனி நாக வைசுணவி** (*Palagani Naga Vaishnavi*) இந்திய நாட்டின் ஆந்திரப் பிரதேசத்தைச் சேர்ந்த பிரபல தொழிலதிபர் பழகானி பிரபாகர ராவ் மற்றும் அவரது இரண்டாவது மனைவி நர்மதா ஆகியோரின் மகள் ஆவார். இவர் 2000 ஆம் ஆண்டு சனவரி மாதம் 21 ஆம் தேதியன்று பிறந்தார். 2010 ஆம் ஆண்டு பெப்ரவரி மாதம் 2 ஆம் தேதியன்று இறந்தார். 

  

2018 ஆம் ஆண்டில், பழகனி பிரபாகர ராவின் முதல் மனைவியின் மூன்று உறவினர்கள், கடத்தல் மற்றும் கொலை வழக்கில் குற்றம் சாட்டப்பட்டு, ஆயுள் தண்டனை விதிக்கப்பட்டனர்.

மறைவு மற்றும் பின்விளைவுகள்
---------------------------

வைசுணவி 2010 ஆம் ஆண்டு சனவரி மாதம் 30 ஆம் தேதியன்று கடத்தப்பட்டார்.  பெப்ரவரி 2 ஆம் தேதியன்று கடத்தல்காரர்களால் கொலை செய்யப்பட்டார். அந்த சம்பவம் அவரது தந்தைக்கு பெரும் அதிர்ச்சியை ஏற்படுத்தியது. இதன் விளைவாக மாரடைப்பு மற்றும் மரணம் ஏற்பட்டது.   இதற்கு முன்பு 2005 ஆம் ஆண்டு கடத்தப்பட்டார். இவரது கொலை ஆந்திரா மாநிலம் முழுவதும் பெரும் பரபரப்பை ஏற்படுத்தியது. 

வைசுணவி கடத்தப்பட்டபோது அவரது மூத்த சகோதரர் சாய் தேசேசு லாரியில் இருந்து தப்பியோடினார். அவரது தந்தை தனது மகளின் கொலைக்கு நீதி கேட்டு, மாரடைப்பால் இறந்துவிட்டார்.

விஜயவாடா மகளிர் அமர்வு நீதிமன்றம் 2018 ஆம் ஆண்டு சூன் மாதத்தில் குற்றம் சாட்டப்பட்ட மூன்று கடத்தல்காரர்களுக்கும் ஆயுள் தண்டனை விதித்தது. 

குற்றவாளிகளுக்கு தண்டனை வழங்கப்படுவதற்கு முன்பே நாகாவின் பெற்றோர் இருவரும் இறந்துவிட்டனர்.

கடத்தல், கைதுகள் மற்றும் நம்பிக்கைகள்
-------------------------------------

பிரபாகரின் முதல் மனைவியின் உறவினர்களான மோர்லா சீனிவாசு ராவ், செகதீசு மற்றும் வெங்கட ராவ் ஆகியோர், பிரபாகரின் முதல் திருமணத்தில் குழந்தை இல்லாததால், பிரபாகரின் சொத்தில் கணிசமான பகுதியை முதல் மனைவி பெயரில் எழுதித் தரும்படி வற்புறுத்த திட்டமிட்டனர். 

குற்றம் சாட்டப்பட்ட மூவரும் 2010 ஆம் ஆண்டு சனவரி மாதம் 30 ஆம் தேதியன்று வைசுணவியின் காரை வழிமறித்தனர். டிரைவரை கத்தியால் குத்தி, வைசுணவியை கடத்தி, மூச்சு திணறி கொன்றனர். பின்னர் சீனிவாச ராவுக்கு சொந்தமான தொழிற்சாலையில் அவரது உடலை அப்புறப்படுத்தினர். 

வைசுணவி இறந்து எட்டு ஆண்டுகளுக்குப் பிறகு நடந்த விசாரணையில், நேரில் கண்ட சாட்சிகள், அழைப்புப் பதிவுகள் மற்றும் ஒரு முக்கியமான ஆதாரம் உலையில் கிடைத்த வைசுணவியின் காதணிகள் உள்ளிட்ட சூழ்நிலை ஆதாரங்களை நம்பியிருந்தது. ஆயுள் தண்டனை தீர்ப்பை எதிர்த்து ஐதராபாத் உயர் நீதிமன்றத்தில் மேல் முறையீடு செய்ய குற்றம் சாட்டப்பட்டவர்களுக்கு இப்போது விருப்பம் உள்ளது. 

*

மேற்கோள்கள்
-----------

1. 1 2 3 4 5 6  "Decade after 10-yr-old Naga Vaishnavi's murder, AP court gives life term to 3". thenewsminute.com. 14 June 2018. பார்க்கப்பட்ட நாள் 29 August 2018.
2. ↑  Krishna Rao: "Double tragedy: Vaishnavi’s father dies of shock", *The New Indian Express*, 3 February 2010, retrieved 3 April 2011
3. ↑  "Vaishnavi’s father dies in hospital", *The Hindu*, 3 February 2010, retrieved 3 April 2011
4. ↑  "Andhra tycoon dies of heart attack after daughter killed by kidnappers", *The Times of India*, 3 February 2010, retrieved 3 April 2011

வெளி இணைப்புகள்
---------------

* வைசுணவி கொலையில் திருப்புமுனை
* பேராசை அன்பு மற்றும் துக்கம்
* வைசுணவி மரணம்
**சீனப் பொதுவுடமைக் கட்சி** (சீபொக) அல்லது **சீனக் கம்யூனிஸ்ட் கட்சி** மக்கள் சீனக் குடியரசின் ஆளும் அரசியல் கட்சியாகும். சீனாவின் அரசியல் சட்டப்படி இக் கட்சியே நாட்டை ஆள முடியும். சீனப் பொதுவுடமைக் கட்சி 1921 ஆம் ஆண்டில் தொடங்கப்பட்டது. குவோமிந்தாங் கட்சியின் ஆட்சியில் இருந்த அன்றைய சீனாவின் தேசிய அரசாங்கத்துக்கு எதிராகப் போரிட்ட இக் கட்சி, சீனப் புரட்சி எனப்படும் புரட்சி மூலம் நாட்டின் ஆட்சியைக் கைப்பற்றியது. 70 மில்லியன் மேலான உறுப்பினர்களைக் கொண்டுள்ள இக் கட்சியே உலகின் இரண்டாவது பெரிய அரசியல் கட்சியாகும்.

சீன மக்கள் குடியரசில் கட்சியின் பங்கு
-------------------------------------

சீனப் பொதுவுடமைக் கட்சி மக்கள் சீனாவிலுள்ள மூன்று அதிகார மையங்களுள் ஒன்றாகும். அரச இயந்திரமும், மக்கள் விடுதலைப் படையும் ஏனைய இரண்டு அதிகார மையங்கள். மக்கள் சீனாவில் இக் கட்சி மிகவும் பலம் வாய்ந்ததாகும். சீனாவின் சிறப்பு நிர்வாகப் பகுதிகளான ஹாங்காங், மாக்காவோ ஆகியவற்றுக்கு வெளியே பொதுவுடமைக் கட்சியின் ஆளுகைக்கு உட்பட்ட பகுதிகளில் இது ஒரு கட்சி அரசாகச் செயல்படுகின்றது.

சீனப் பொதுவுடமைக் கட்சியின் கொடி
ஸ்டாலினுக்குப் பிற்பட்ட சோவியத் ஒன்றியத்தில் கட்சியே அரசைக் கட்டுப்படுத்தியது போல அல்லாமல், சீனாவில் கட்சிக்கும் அரசுக்கும் நேரடியான தொடர்பு இல்லை. சீனாவில், ஆட்சி அதிகாரம் அரசு நிலையிலிருந்தே பெறப்படுகின்றது. ஆனால் முக்கிய அரச பதவிகள் அனைத்தையும் கட்சி உறுப்பினர்களே வகிக்கின்றனர். கட்சி தனது ஒழுங்கமைப்புப் பிரிவினூடாகப் பதவி நியமனங்களுக்கு உரியவர்களைத் தீர்மானிக்கின்றது. சட்டத்துக்கு மேலான அதிகாரத்தைக் கொண்ட சோவியத் ஒன்றிய நிலைமைக்கு மாறாக, 1990க்குப் பின்னர் சீனாவில் பொதுவுடமைக் கட்சி சட்டத்துக்குக் கட்டுப்பட்டது ஆகும். இதனால் அது அரசின் அதிகாரத்துக்கும் நாட்டின் அரசியல் சட்டத்துக்கும் கட்டுப்பட்டது ஆகும். அரசு, காவல்துறை மற்றும் இராணுவம் ஆகியவைகளின் முழு கட்டுப்பாடும் சீன கம்யூனிஸ்ட் கட்சியின் கையில் உள்ளது..

கட்சியின் நூற்றாண்டு விழா
-------------------------

சீனப் பொதுவுடமைக் கட்சி மே 1921-ஆம் ஆண்டில் நிறுவப்பட்டது. 1 சூலை 2021 அன்று இக்கட்சி தனது நூற்றாண்டு விழாக்களை பெய்ஜிங் நகரத்த்தின் தியனன்மென் சதுக்கத்தில் கொண்டாடத் துவங்கியது. நூற்றாண்டு விழாவை துவக்கிப் பேசிய சீன அதிபரும், சீன பொதுவுடமைக் கட்சியின் தலைவருமான சீ சின்பிங், *சீனாவை யாரும் அடிமைபடுத்த முடியாது. அவ்வாறு செய்ய முயல்பவர்கள் ரத்தக்களறியை சந்திப்பார்கள்* என அறைகூவல் விடுத்துள்ளார். மேலும் சீனாவை அடிமைபடுத்தும் காலம் மலையேறி விட்டது என்றும், எந்த நாட்டையும் சீனா அடிமைபடுத்தியது கிடையாது; அடக்கியதும் இல்லை; அடக்குமுறைகளை ஏவியதும் இல்லை என்றார்.

மேற்கோள்கள்
-----------

1. ↑  சீனாவை அடிமைபடுத்த முடியாது: அதிபர் ஜி ஜின்பிங் எச்சரிக்கை
2. ↑  CCP 100: Xi warns China will not be 'oppressed' in anniversary speech
3. ↑  Chinese Communist Party 100th anniversary: Xi Jinping vows China will never be bullied – as it happened

வெளி இணைப்புகள்
---------------

* The Chinese Communist Party
* சீன கம்யூனிஸ்ட் கட்சியின் நூற்றாண்டு விழா
முதலையின் பிடியிலிருந்து கஜேந்திரன் எனும் யானையைக் காத்த திருமால் சிற்பம், தசாவதாரக் கோயில்
**கஜேந்திர மோட்சம்** (Gajendra Moksha) (சமக்கிருதம்: गजेन्द्रमोक्षः) பாகவத புராணத்தின் எட்டாவது நூலில் பகவான் விஷ்ணு, முதலை பிடியில் சிக்கிய கஜேந்திரன் எனும் யானையின் அபயக் குரலைக் கேட்டவுடன் நேரில் தோன்றி யானைக்கு மோட்சம் அளித்ததை விளக்குகிறது. இக்கதையை வியாசரின் மகனான சுகப் பிரம்மம், அத்தினாபுரத்து மன்னர் பரிட்சித்துவிற்கு கூறியதாக அமைகிறது. கஜேந்திர மோட்ச வரலாறானது வைணவ சமயத்தின் சரணாகதி தத்துவத்திற்கு உதாரணமாக உள்ளது.

புராண வரலாறு
------------

கஜேந்திர மோட்சம், அச்சோவியம்
கஜேந்திரன் என்னும் பெயர் கொண்ட யானை, திரிகூடமலையில் உள்ள யானை கூட்டத்தின் தலைவனாக வாழ்ந்தது.
ஒரு நாள் தாகம் தணிக்க தனது யானை கூட்டத்துடன் நீர்நிலையை நோக்கி சென்றது. அப்பொழுது அந்த குளத்தில் வாழும் ஒரு முதலை கஜேந்திரனின் கால்களை பற்றியது. முதலையின் வாயில் அகப்பட்ட கால்களுடன் உயிருக்கு போராடிய கஜேந்திரனை மற்ற யானைகள் காப்பாற்ற முயன்று தோல்வியுற்றன. தனது இறுதி காலம் நெருங்குவதை உணர்ந்த யானை, ஒரு தாமரை மலரை தனது தும்பிக்கையால் பற்றி வான் நோக்கி **ஆதிமூலமே** என பெருமாளை நோக்கிச் சரணாகதி செய்தது.

தனது பக்தனின் துயர் துடைக்க விரைந்து வந்த பெருமாள் தனது சக்ராயுதத்தால் முதலையின் தலையை துண்டித்து யானையை விடுவித்து மோட்சம் அளித்தார்.

### பின்னணி

இதில் யானையாக கூறப்பட்ட கஜேந்திரன் தனது முற்பிறவில் அரசன் இந்திரதுய்மனாக நாட்டை ஆண்டு வந்தார். இவர் ஒரு சிறந்த விஷ்ணு பக்தனாக விளங்கினார். ஆனால் அகந்தை இவர் கண்களை மறைக்க, அகஸ்திய முனிவரின் சாபத்தால் யானையாக பிறப்பெடுத்து, பின் இறைவனால் அகந்தை ஆணவம் அழிக்கப்பட்டு, மோட்சம் கிடைக்கப்பெற்றார். முதலையின் பிடியில் இருந்த கஜேந்திரன், விஷ்ணுவை நோக்கி துதித்த பாடல், கஜேந்திர ஸ்துதியாக போற்றப்படுகிறது. இது விஷ்ணு சஹஸ்ரநாமத்தில் முதல் சுலோகம் ஆகும்.
முதலையாக சாபம் பெற்றது ஒரு கந்தர்வன். ஒரு முறை முனிவர் தேவலாவுடன் கந்தர்வனும் சேர்ந்து நீராடினர். முனிவர் சூரிய நமஸ்காரம் செய்கையில் விளையாட்டாக கந்தர்வன், அவரது கால்களை இழுத்தார். இதில் கோபமடைந்த முனிவர், முதலையாக பிறப்பாய் என சாபமிட்டார்.

தன் தவறை உணர்ந்த கந்தர்வன் சாப விமோசனம் வேண்டினான். பிறவியின் முடிவில் கஜேந்திரன் கால்களை பிடிக்க, விஷ்ணுவால் சாப விமோசனம் பெறுவாய் என கூறினார்.

அதன்படி கந்தர்வனும் அரசனும் முறையே முதலையாகவும், யானையாகவும் பிறவியெடுத்து தங்களது சாப விமோசனத்தை பெற்றனர்.

கஜேந்திர மோட்சத் திருவிழா
-------------------------

கஜேந்திரன் எனும் யானைக்கு பெருமாள் மோட்சம் அளித்த பாங்கை விளக்கும் கஜேந்திர மோட்சத் திருவிழாவை ஆண்டு தோறும் அனைத்து பெருமாள் கோயில்களில் பங்குனி - சித்திரை மாதங்களில் கொண்டாடப்படுகிறது. இத்திருவிழாவைக் காண வந்த பக்தர்கள், தங்களுக்கும் மோட்சம் அளிக்க வேண்டும் என பெருமாளிடம் வேண்டிக் கொள்வர். இதைக் காண பெருவாரியான பக்தர்கள் திரண்டு, தங்களுக்கு மோட்சம் அளிக்க வேண்டும் என வேண்டிக் கொள்வர்.

மேற்கோள்கள்
-----------

1. ↑  கஜேந்திர மோட்சம் என்றால் என்ன?
2. ↑  கருணை தெய்வம் கஜேந்திர வரதன் - திருமோகூர் கஜேந்திர மோட்சம் மார்ச் 5
3. ↑  "ஸ்ரீரங்கத்தில் கஜேந்திர மோட்சம்". Archived from the original on 2020-12-03. பார்க்கப்பட்ட நாள் 2017-04-07.

வெளி இணைப்புகள்
---------------

* கஜேந்திரமோட்சம் உபன்நியாசம் – காணொளி
* கஜேந்திர மோட்சம் பரணிடப்பட்டது 2018-04-02 at the வந்தவழி இயந்திரம்
* Gajendra Moksha (pdf) English translation
* Bhāgavata Purāṇa: English translation of the Gajendra story
**தீத்துஸ் பெலாவியுஸ் ஜொசிபஸ்** (/dʒoʊˈsiːfəs/; 37 – அண். 100), இயற்பெயர்: **மதியாதுவின் மகன் யோசெப்** (எபிரேயம்: יוסף בן מתתיהו, *Yosef ben Matityahu*), என்பவர் முதல் நூற்றாண்டில் வாழ்ந்த உரோமை குடியுறிமை பெற்ற யூத வரலாற்றாசிரியரும், அறிஞரும், மரபிலக்கண எழுத்தாளரும் ஆவார். இவர் உரோமையரின் கட்டுப்பாட்டில் இருந்த யூதேயாவின் எருசலேம் நகரில் பிறந்தவர். இவரின் தந்தை யூத குருகுலத்தவர். இவரின் தாய் அரச குலத்தவரும் ஆவார்.

கலிலேயாவில் முதலாம் யூத-உரோமைப் போரின்போது உரோமையர்களை எதிர்த்து இவர் போரிட்டாளும், கிபி 67 இல் தோல்வியைத்தழுவி வெஸ்பசியானிடம் சரணடைந்தார். இவர் யூத மெசியாவைக்குறித்த முன்னறிவிப்புகளில் வெஸ்பசியான் அரசராவார் என இவர் முன்னறிவித்ததார். அவ்வாறே நிகழ்ந்ததால் கிபி 67 இல் வெஸ்பசியான் இவரை விடுவித்தார். அப்போது இவர் அரசரின் குடும்பப்பெயரான *பெலாவியுஸை* (Flavius) தமதாக்கிக்கொண்டார்.

ஜொசிஃபஸ் முழுவதும் உரோமையருக்கு பணிய முன்வந்ததால் இவருக்கு உரோமை குடியுறிமை வழங்கப்பட்டது. அரசரின் மகன் தீத்துஸ் கி.பி 70இல் எருசலேம் முற்றுகையிட்டு தரைமட்டமாக்கியபோது இவர் அவரின் மொழிபெயர்ப்பாளராகவும் அலோசகராகவும் இருந்தார். இம்முற்றுகையின்போதே யூதர்களின் இரண்டாம் கோவில் இடித்து கொள்ளையடிக்கப்பட்டது என்பது குறிக்கத்தக்கது.

இவர் யூத வரலாற்றை முதல் நூற்றாண்டிற்கு அதிக முக்கியத்துவம் அளித்து சித்தரித்துள்ளார். *யூதப் போர்* (The Jewish War, c. 75) மற்றும் *யூத தொன்மையியல் வரலாறு* (Antiquities of the Jews c. 94) என்பன இவரின் முக்கியப்படைப்புகள் ஆகும். இவை முதல் நூற்றாண்டில் யூதத்தின் நிலை மற்றும் ஆதி கிறித்தவர்களின் பின்னணி குறித்து அதிகம் அறிய வழிவகுக்கின்றது.

மேற்கோள்கள்
-----------

1. ↑  "Josephus" entry in *Collins English Dictionary*, HarperCollins Publishers, 1998.
2. ↑  Louis Feldman, Steve Mason (1999). *Flavius Josephus*. Brill Academic Publishers.
3. ↑  Josephus refers to himself in his Greek works as Ἰώσηπος Ματθίου παῖς, *Iōsēpos Matthiou pais* (Josephus the son of Matthias). Josephus spoke Aramaic, Hebrew and Greek.
4. 1 2  Stephen L. Harris, *Understanding the Bible*, (Palo Alto: மேfield, 1985).
**மஞ்சுளா குருராஜ்** (Manjula Gururaj) ஒரு இந்திய பெண் பின்னணி பாடகியும், கன்னடத் திரைப்படத்துறையில் முதன்மையாக பணியாற்றும் குரல் கலைஞரும் ஆவார். வெற்றிகரமான ஒலிப்பதிவுகளுக்காக பல ஆயிரக்கணக்கான பாடல்களும் பல நூற்றுக்கணக்கான கன்னட மெல்லிசை பாடல்களும் இவர் பாடியுள்ளார். திரைப்படப் பாடல்களில் இவர் செய்த பங்களிப்புக்காக கர்நாடக மாநில திரைப்பட விருதுகளைப் பெற்றார். 1980களின் பிற்பகுதியிலும் 1990களிலும் மிக முக்கியமான பின்னணி பாடகர்களில் ஒருவராகவும் இவர் கருதப்பட்டார்.

இவர் "சாதனா இசைப்பள்ளி" என்ற பெயரில் ஒரு இசைப் பள்ளியை நடத்தி வருகிறார். இது பல இளைஞர்களுக்கு இசைத்துறையில் பயிற்சி அளிக்கிறது

ஆரம்ப கால வாழ்க்கை
------------------

இவர், ஜி. சீதாலட்சுமி மற்றும் டாக்டர் எம். என். இராமண்ணா ஆகியோருக்கு 1959 சூன் 10 அன்று மைசூரில் பிறந்தார். இவர் பெங்களூரு பல்கலைக்கழகத்தில் அறிவியல் பயின்றுள்ளார். பின்னர், பாரம்பரிய கருநாடக இசை, இந்துஸ்தானி இசை ஆகியவற்றில் பயிற்சி பெற்றார்.

தொழில்
------

### பின்னணி பாடகர்

1983 நவம்பரில் வெளியான *ரவுடி ராஜா* என்ற படத்தில் இடம்பெற்ற "ஒலக சேரிதாரே குண்டு" என்ற பாடல் மூலம் கன்னட திரையுலகில் பின்னணி பாடகியாக நுழைந்தார். நடிகை மாலாஸ்ரீயின் பெரும்பாலான திரைப்படங்களில் இவர் பின்னணி குரல் கொடுத்தார். இவர், ஏழு மொழிகளில் 2,000க்கும் மேற்பட்ட திரைப்படப் பாடல்களைப் பாடியுள்ளார். மேலும், பக்தி, நாட்டுப்புற, பாரம்பரிய பாடல்கள் உட்பட 12,500க்கும் மேற்பட்ட பாடல்களை இவர் பாடியுள்ளார். சுதாராணி, ராதிகா சரத்குமார், கீதா, ஷில்பா, குஷ்பூ, பூனம் தில்லான், மாதவி, பிரேமா, நிரோஷா, தாரா, சீதா, வினயா பிரசாத், அனு பிரபாகர் உள்ளிட்ட பல கதாநாயகிகளுக்காக இவர் பின்னணிக் குரலும் கொடுத்துள்ளார்.

எஸ். பி. பாலசுப்பிரமணியம், ராஜ்குமார், ராஜேஷ் கிருஷ்ணன், கே. ஜே. யேசுதாஸ், மனோ, உதித் நாராயண் போன்ற பல முன்னணி பாடகர்களுடன் இணைந்து பாடல்களை பதிவு செய்துள்ளார்.

### பின்னணிக் குரல் கலைஞர்

த. சீ. நாகாபரணா இயக்கிய ‘அஹூதி’ படத்திற்காக 1982ஆம் ஆண்டில் பின்னணிக் குரல் அளிக்கத் தொடங்கினார். அப்போதிருந்து பின்னணிக் குரல் அளிப்பதில் வெற்றிகரமான வாழ்க்கையை நடத்தினார். *பெலதிங்கலா பாலே* படத்திற்கான சிறந்த குரலாக கர்நாடக மாநில அரசின் சிறப்பு நடுவர் விருது வழங்கப்பட்டது.

### செய்தித் தொகுப்பாளர்

1983 முதல் 1998 வரை 14 ஆண்டுகள் பெங்களூர் தூர்தர்ஷனுக்கும், 1981-1983 முதல் அனைத்திந்திய வானொலிக்கும் செய்தி தொகுப்பாளராக பணியாற்றி வருகிறார்.

### சாதனா இசை பள்ளி

இவர், "சாதனா இசைப் பள்ளி" யை 1991 சூன் 21 அன்று பெங்களூரில் உள்ள பசவனகுடியில் தொடங்கினார். பின்னணி பாடகி எஸ்.ஜானகி அவர்களால் திறந்து வைக்கப்பட்டது.

விருதுகள்
---------

* 2019 - பெரிய பெங்களூர் மாநகரப் பேரவை மூலம் கெம்ப்பேகௌடா விருது.
* 1993-94 - *சின்னாரி முத்தா* திரைப்படத்தில் இடம்பெற்ற *"மியால கவ்கொண்டா முங்கார மோடா"* என்ற பாடலுக்கு சிறந்த பெண் பின்னணி பாடகருக்கான கர்நாடக மாநில திரைப்பட விருது .

சொந்த வாழ்க்கை
--------------

1979 ஆம் ஆண்டில் குருராஜ் என்பவரை மணந்த இவருக்கு சங்கீதா மற்றும் சாகர் என்ற இரண்டு குழந்தைகள் உள்ளனர்.

மேற்கோள்கள்
-----------

1. ↑  "manjulagururajsadhana.org". *www1.manjulagururajsadhana.org*. Archived from the original on 2020-07-12. பார்க்கப்பட்ட நாள் 2021-03-05.
2. ↑  "Here's where you can learn non-classical music". *Deccan Herald*. 23 June 2019.
3. ↑

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* Europeana

 |
**பதே ஜங் ஷா** (**Fateh Jang Shah**) (நேபாளி: फत्तेजङ्ग शाह) (1805 - 1846), நேபாள இராச்சியத்தின் ஆறாவது பிரதம அமைச்சர் ஆவார்.

பின்னணி
-------

பிரான ஷா - மோக குமாரி இணையருக்கு 1805ல் பிறந்த பதே ஜங் ஷா, நேபாள பிரதம அமைச்சராக இருந்த புஷ்கர் ஷாவின் தம்பி மகன் ஆவார்.
இவரது நான்கு தம்பியர்கள் நேபாளப் படையில் தளபதிகளாக பணியாற்றினர். இவரது தங்கை இரண்யகர்ப்ப குமாரி தேவி ராணா வம்சத்தை நிறுவிய ஜங் பகதூர் ராணாவின் மனைவி ஆவார்.

அரசவைப் பணிகள்
--------------

பதே சிங் ஷா 1840 முதல 1843 முடிய நேபாள இராச்சியத்தின் படைத்தலைவராக பணியாற்றினார். பின்னர் 1845 முதல் 1846 முடிய பிரதம அமைச்சராகவும், வெளிநாட்டு விவாகரத்துறை அமைச்சராகவும் பணியாற்றினார்.

குழந்தைகள்
----------

இவருக்கு கட்க விக்ரம் ஷா, குருபிரசாத் ஷா மற்றும் குண பகதூர் ஷா என மூன்று ஆண் குழந்தைகள் இருந்தனர்.

இறப்பு
------

14 செப்டம்பர் 1846ல் காட்மாண்டுவில் நடைபெற்ற கோத் படுகொலைகளின் போது பதே சிங் ஷாவும், அவரது மூத்த மகன் கட்க விக்ரம் ஷாவும் மாண்டனர்.

இதனையும் காண்க
--------------

* நேபாள பிரதம அமைச்சர்கள்
* கோத் படுகொலைகள்

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". Archived from the original on 2014-02-21. பார்க்கப்பட்ட நாள் 2017-12-17.
3. ↑
4. ↑
**சமயத் துன்புறுத்தல்** என்பது ஒரு குழுவால் தனி நபர் அல்லது குழு மீது அவர்களின் நம்பிக்கை அல்லது சமய நம்பிக்கை இன்மைக்காக மேற்கொள்ளப்படும் ஒழுங்குபடுத்தப்பட்ட மோசமாக நடந்து கொள்ளும் ஓர் செயற்பாடாகும்.

சமயத் துன்புறுத்தல் மதவெறியால் அல்லது அரசினால் தன் பாதுகாப்பு அல்லது விருப்பத்திற்கு எதிராக குறித்த சமயக் குழுவைக் கருதும்போது ஏற்படலாம். பல நாடுகளில் சமயத் துன்புறுத்தல் பெரும் வன்முறையினைத் தோற்றுவித்து மனித உரிமை பிரச்சனையாக கருதப்பட்டுள்ளது.

வடிவங்கள்
---------

சமயத் துன்புறுத்தல் சமயச் சுதந்திரத்திற்கு எதிரிடையானதாகக் கருதப்படலாம். சமயத் துன்புறுத்தல் இறைமறுப்பாளர்களைக் கூட, அவர்கள் கடவுளைக் கொண்டிராதவர்கள் என்பதற்காக சமய நம்பிக்கையாளர்களால் தாக்கத்தை ஏற்படுத்தலாம்.

இது பொதுவாக ஒரு குழுவினுள் தங்கள் சமய நம்பிக்கையை நிலை நிறுத்த முயற்சித்ததற்காக குற்றஞ் சாட்டப்பட்டு துன்புறுத்தப்படலாம். அல்லது தனி அல்லது நிறுவன வல்லமை ஓர் குறித்த சமயக் குழு அங்கத்தவர்களை துன்பத்திற்குள்ளாக்கலாம். துன்புறுத்தல் சொத்துக்களை அழித்தல், வெறுப்பிற்குத் தூண்டி விடுதல், கைது, சிறை வைத்தல், அடித்தல், சித்திரவதை, மரண தண்ணடனை ஆகிய வடிவங்களில் நிகழலாம்.

சமயத்தின் அடிப்படை மீதான சிவில் உரிமை மறுப்பு சமயத் துன்புறுத்தல் என்பதைவிட சமயப் பாரபட்சம் என விபரிக்கப்படுகின்றது.

இவற்றையும் பார்க்க
------------------

* துன்புறுத்தல்
* சமய வன்முறை

உசாத்துணை
---------

மேலதிக வாசிப்பு
---------------

* John Coffey (2000), *Persecution and Toleration in Protestant England 1558-1689*, Studies in modern History, Pearson Education

வெளியிணைப்பு
------------

* United Nations பரணிடப்பட்டது 2013-01-13 at the வந்தவழி இயந்திரம் - Special Rapporteur of the Commission on Human Rights on freedom of religion or belief
* United States Commission on International Religious Freedom
* 
* About.com section on Religious Intolerance பரணிடப்பட்டது 2014-05-18 at the வந்தவழி இயந்திரம்
* U.S. State Department 2006 Annual Report on International Religious Freedom
**அதியன் விண்ணத்தனார்** சங்க காலப் புலவர்களில் ஒருவர்.

பெயர் விளக்கம்
--------------

சேர சோழ பாண்டியரில் சிலர் புலவர்களாகவும் விளங்கியது போலத் தகடூரை ஆண்ட அதியமான் பரம்பரையில் வந்த புலவர் இவர் ஆதலால் அதியன் என்னும் அடைமொழியுடன் இவர் குறிப்பிடப்பட்டுள்ளார். ஆவூர் மூலங்கிழாரால் பாடப்பட்ட அரசன் விண்ணத்தாயன் என்னும் பெயரைப் பெற்றுள்ளான். (புறம் 216) விண் அத்து ஆயன் என்னும் சொற்களின் கூட்டுத்தொடரே விண்ணத்தாயன். இதில் அத்து என்பது சாரியை என்பதைத் தொலகாப்பியத்தால் உணரலாம். மண்ணில் ஆடுமாடு மேய்ப்பவர் ஆயர். விண்ணில் அனைத்தையும் மேய்க்கும் ஆயன் திருமால். இந்த வகையில் திருமாலைக் குறிக்கும் பெயர்தான் விண்ணத்தாயன் என்பது விளங்கும்.

இவரது பாடல்
-----------

இவரது பெயரில் ஒரே ஒரு பாடல் உள்ளது. அது அகம் 301 பாலை

### பாடல் தரும் செய்தி

திருவிழா முடிந்த மறுநாள் பாணர்கள் தமத் இசைக்கருவிகளைக் கலப்பையில் கட்டித் தூக்கிக்கொண்டு வேறூர் சென்றுவிடுவர். அப்போது அந்த ஊர் வெறிச்சோடித் துன்பறுவது போலத் தான் துன்பறுவதாகத் தலைவி தன் தோழியிடம் சொல்கிறாள்.

#### உவமைகள்

இவர் தன் கருத்தை விளக்கத் தந்துள்ள உவமைகள் சுவையானவை.

* வறண்டுபோன யாழ் நரம்பு போல் அவள் வாயிலிருந்து சொற்கள் வருகின்றனவாம்.
* பாணர் ஏறிச்செல்லும் வண்டியின் கூடாரம்(ஆரை) முதலை கொட்டாவி விடுவது போல இருக்குமாம்.
* மகளிர் வைத்த விளக்கு எரிவது எருக்கம்பூ போல இருக்குமாம்.
* பாணர் பாடினியரோடு களிறும் பிடியும் உரசிக்கொண்டு செல்வது போலச் செல்வார்களாம்.
* தண்ணீரில் இருக்கும் தவளை வானம் முழங்குவது போலத் தெவிட்டுமாம்.
* தலைவனோடு இருந்த நாள் திருவிழா நாளாம். அவனைப் பிரிந்திருக்கும் நாள் வெற்றுநாளாம்.

உசாத்துணை
---------


1. ↑
**யாதவர் கல்லூரி** (*Yadava College* ) என்பது தமிழ் நாட்டில் மதுரையில் அமைந்துள்ள தன்னாட்சி பெற்ற இருபாலர் பயிலும் அரசுதவி பெறும் கலை அறிவியல் கல்லூரி ஆகும்.

### அறிவியல் பிரிவு பாடங்கள்

* இயற்பியல்,
* கணிதம்,
* வேதியியல்,
* விலங்கியல்,
* கணினியியல்,
* தகவல் தொழினுட்பம்.

### கலைப் பிரிவு பாடங்கள்

* தமிழ்,
* வரலாறு,
* வணிகவியல்.

வரலாறு
------

பிற்படுத்தப்பட்ட சமூக மக்களின் கல்வியறிவை வளர்க்க, 1969ஆம் யாதவ சமூக மக்களால் யாதவர் கல்லூரி தொடங்கப்பட்டது. 1970ஆம் ஆண்டில் இக்கல்லூரிக்கு தமிழக அரசின் உதவி கிடைத்தது. மதுரை காமராசர் பல்கலைக் கழகத்தின் கீழ் செயல்பட்டுவந்த கல்லூரி 2008ஆம் ஆண்டுமுதல் தன்னாட்சி அதிகாரம் பெற்று பல துறைகளில் பட்டப் படிப்புகளை வழங்கிவருகிறது

அமைவிடம்
--------

இந்தியாவின் தமிழகத்தில், மதுரை மேற்குப் புறநகர்ப் பகுதியைச் சேர்ந்த திருப்பாலை கிராமத்தில், நத்தம் சாலையில், ஊமச்சிகுளம் அருகே அமைந்துள்ளது.

முதல்வர்கள்
-----------

1. தி. அ. சொக்கலிங்கம் (1969 முதல் 1978 வரை)
2. மு. தமிழ்க்குடிமகன் (1978 முதல் 1989 வரை)
3. க. திருவாசகம்
4. எசு. தனசேகரன்
5. வி.சம்பத்
6. பி.அழகேசன்

முன்னாள் மாணவர்கள்
------------------

* க. திருவாசகம், சென்னை பல்கலைக்கழகத்தின் மேனாள் துணைவேந்தர்.

இவற்றையும் பார்க்க
------------------

* இ. எம். ஜி. யாதவர் மகளிர் கல்லூரி
* ஸ்ரீ ராம் நல்லமணி யாதவர் கலை மற்றும் அறிவியல் கல்லூரி
**எஸ். மோசேஸ்** கிழக்கிலங்கை மட்டகளப்பை பிறப்பிடமாகக் கொண்ட ஊடகவியலாளர், தொலைக்காட்சி நிகழ்ச்சித் தயாரிப்பாளர், பல்கலைக்கழக வருகை விரிவுரையாளர், ஆய்வாளர், எழுத்தாளர்.

தொலைக்காட்சி நிகழ்ச்சிக்கான அரச தேசிய விருதுகள், சிறுவர் இலக்கியத்திற்கான தேசிய விருது, இலக்கியத்திற்கான கிழக்கு மாகாண சாகித்திய விருதுகளை பெற்றுள்ளார்.[] சமூக விடயங்களை கருப்பொருளாகக் கொண்டு ஆக்கப்பட்டுள்ள இவரது நாடகங்கள் தொலைக்காட்சி நாடக நிகழ்ச்சிக்கான அரச தேசிய உயர் விருதுகளையும் பெற்றுள்ளது.[] 2005ம் ஆண்டுக்கான சிறந்த தொலைக்காட்சி நாடக நெறியாளருக்கான அரச தேசிய உயர் விருதினையும் இலங்கைப் பிரதமரிடமிருந்து பெற்றுள்ளார்.[]

இலங்கை ரூபவாஹினி கூட்டுத் தாபனத்திற்காக நான்காயிரத்திற்கு மேற்பட்ட தொலைக்காட்சி நிகழ்ச்சிகளை தயாரித்து நெறிப்படுத்தி வழங்கியுள்ளார். 2009 முதல் தொடர்ச்சியாக இலங்கையின் தேசிய அரச தொலைக்காட்சி விருதினை பெற்றுவரும் ஒரேயொரு தமிழ் தயாரிப்பாளர் இவராவார்.[] 2012 முதல் இவரால் தயாரித்து, தொகுத்து வழங்கப்பட்டுவரும் 'இப்படிக்கு சட்டம்' என்ற சட்டம் தொடர்பான தமிழ் நேர்காணல் நிகழ்ச்சி தமிழ் மக்களிடையே புகழ்பெற்றது.[]

தயாரித்து இயக்கிய தொலைக்காட்சி நாடகங்கள்
----------------------------------------

* மனிதம்
* ஏக்கம்
* வாழையடி வாழை
* நியதி
* மாற்றம் (2009ம் ஆண்டின் தேசிய அரச உயர் விருது பெற்றது)
* புதுமைப்பெண் (2012ம் ஆண்டின் தேசிய அரச உயர் விருது பெற்றது)
* இறைவன் நம்மோடு,
* ஒரு சின்ன முத்தம்

நூல்கள்
-------

* தொழிநுட்ப கலைகள்
* வெகுஜன ஊடகம்
* கலை இலக்கியக் கட்டுரைகள்
* தமிழின் கதை கூறும் மரபு
* இலங்கை தொலைக்காட்சி அலைவரிசைகள்
* வெகுஜன தொடர்பாடல்,
* தொலைக்காட்சி திரைப்பட தயாரிப்பும் முகாமைத்துவமும்,
* தொலைக்காட்சி திரைப்பட வானொலித் தொழினுட்பம்
* விளம்பரமும் மக்கள் தொடர்பாடலும்,
* ஊடகவியல் - பத்திரிகை சார் நெறிமுறைகள்,
* செய்தியியல்
* தொலைக்காட்சி செய்திகள்

தளத்தில்  
எஸ். மோசேஸ் எழுதிய
 ***நூல்கள்*** உள்ளன.
கல்வித்துறையில், **தணிக்கை** (Academic audit) என்பது ஒரு படிப்பை முடிப்பதனைக் குறிக்கும் கல்விச் சொல்லாகும், இதற்காக மாணவரின் செயல்திறன் மதிப்பீடு செய்யப்படுவதில்லை அல்லது மதிப்பெண்கள் எதுவும் வழங்கப்படுவதில்லை.  சில கல்வி நிறுவனங்களில் தங்களுக்குப் பொதுவாக வழங்கப்படும் மதிப்பெண்கள் வேண்டாம் என்று தேர்வு செய்தவர்களுக்கு "தணிக்கைத்" தரத்தை பதிவு செய்யலாம்.

இங்கு 'தணிக்கை' என்பது, ஒரு மாணவர் பாடத்தின் எதிர்பார்க்கப்படும் கற்றல் இலக்குகளை அடைந்துவிட்டார் என என மதிப்பிடப்படுவதற்குப் பதிலாக, வெறும் கற்பித்தலைப் பெற்றிருப்பதை மட்டுமே இது குறிக்கிறது. 'தணிக்கை' என்ற இலத்தீன் சொல் , 'அவன்/அவள் கேட்கிறார்' என மொழிபெயர்க்கப்பட்டுள்ளது. வேறு வார்த்தைகளில் கூறுவதானால், **தணிக்கை மாணவர்** பாடத்திட்டத்தைக் கற்றுள்ளார், ஆனால் மதிப்பீடு செய்யப்படவில்லை.

சில மாணவர்கள், மதிப்பெண்களை எதிர்பார்க்காமல், சுய-செறிவூட்டல் மற்றும் கல்வி ஆய்வு நோக்கங்கள் உட்பட, மகிழ்ச்சிக்காக கற்றலில் ஈடுபடும் சமயத்தில் ஒரு வகுப்பைத் தணிக்கை செய்கிறார்கள்.  சில நேரங்களில் இந்த நுட்பம் ஒரு குறிப்பிட்ட பாடத்தில் குறைவான செயல்திறன் அல்லது மோசமான தரத்தை அடையலாம் என எதிர்நோக்கும் சமயத்தில் பயன்படுத்தப்படுகிறது. நீண்ட காலமாகப் படிக்காத ஒரு பாடத்தை மதிப்பாய்வு செய்யும் போது அல்லது ஒருவருக்கு சிறிய அனுபவமோ நம்பிக்கையோ இல்லாத ஒரு துறையின் படிப்பைத் தொடங்கும் போதோ அல்லது ஆராயும்போதோ இந்த முறை உதவியாக இருக்கும்.

தணிக்கை என்பது இலக்கணப் பள்ளி அல்லது மேல்நிலைப் பள்ளியைக் காட்டிலும், கல்லூரிகள் மற்றும் பல்கலைக்கழகங்கள் போன்ற உயர்கல்வி நிறுவனங்களில் பரவலாக ஒரு விருப்பத் தேர்வாக உள்ளது.

மேற்கோள்கள்
-----------

1. ↑  flinders.edu.au பரணிடப்பட்டது 2019-03-22 at the வந்தவழி இயந்திரம். Retrieved on 8 March 2010.
2. ↑  "Information on Auditing Courses for L&S Undergraduate Students". *kb.wisc.edu*. பார்க்கப்பட்ட நாள் 2021-01-08.